
H O T Ă R Â R E
prin care se aprobă raportul de evaluare şi vânzarea terenului în suprafaţă
de  300,00 m.p. , situat în municipiul Slobozia, strada Peneș Curcanul nr. 12 lot 9, către domnul Zamfir Vasile, care îl deţine în prezent în concesiune
 
 
Consiliul Local al Municipiului Slobozia, judeţul Ialomiţa, întrunit în şedinţa ordinară din data de 30 septembrie 2014,

            Având în vedere:
Cererea domnului Zamfir Vasile,  înregistrată la Primăria municipiului Slobozia sub nr. 47444/2013, respectiv acordul exprimat de concesionar sub nr. 55479/2014, în ceea ce priveşte preţul rezultat  din raportul de evaluare al terenului situat în Municipiul Slobozia,  strada Peneș Curcanul nr. 12 lot 9;
Expunerea de motive a domnului Primar Stoica Alexandru;

Referatul Compartimentului Patrimoniu din cadrul Direcţiei Economice înregistrat la Primăria Municipiului Slobozia sub nr. 56467/2014;

Rapoartele de avizare ale Comisiei Economico-Financiare şi Comisiei de Comerţ, Prestări Servicii  din cadrul Consiliului Local al municipiului Slobozia;

Prevederile art. 1650, alin. 1, art. 1652, 1657, 1660, 1666, alin. 1, 1672, 1673, 1676, 1719, 1730 din Legea nr. 287/2009 privind Codul Civil, cu modificările şi completările ulterioare, ale H.C.L. Slobozia nr. 104/28.07.2011 privind aprobarea domeniului privat al Municipiului Slobozia, cu modificările şi completările ulterioare (poziţia nr. 1526 din Anexă).

În temeiul art. 36, alin. 2, lit. c), alin. 5, lit. b), art. 123, alin. 3 şi 4, respectiv art. 45, alin. 3 din Legea 215/2001 privind administraţia publică locală, republicată, cu modificările şi completările ulterioare,

 

H O T Ă R Ă Ş T E :
 
Art. 1 – a) Se aprobă raportul de evaluare al unui teren intravilan în suprafaţă de 300,00 m.p., situat în municipiul Slobozia, strada Peneș Curcanul nr. 12 lot 9, cu o valoare de 30.447,00 lei, fără T.V.A.

b) Terenul prevăzut la lit. a) are următoarele vecinătăţi:

la Nord: - teren domeniul privat al municipiului Slobozia (incintă școală);

la Sud: - teren domeniul public al municipiului Slobozia (strada Peneș Curcanul)

la Est: - teren domeniul public al municipiului Slobozia (strada Colonel Popescu Ion);

la Vest: - teren domeniul privat al Municipiului Slobozia – lot 8.

Art. 2 – a) Se aprobă vânzarea terenului intravilan în suprafaţă de 300,00 m.p., situat în Municipiul Slobozia, strada Peneș Curcanul nr. 12 lot 9, către domnul Zamfir Vasile, care a edificat pe teren o construcţie cu destinaţia de locuinţă, având calitatea de concesionar în baza contractului de concesiune nr. 2485/05.07.2010.

b) Terenul solicitat este proprietate privată a municipiului Slobozia, are categoria de folosinţă de curţi – construcţii  şi nu este solicitat/revendicat conform legilor proprietăţii.

            Art. 3 – a) Preţul care urmează a fi achitat de concesionarul terenului situat în municipiul Slobozia,  strada Peneș Curcanul nr. 12 lot 9, este de 30.447,00 lei, la care se adaugă T.V.A.

b) Preţul stabilit la alin. 1 urmează a fi achitata astfel: vans în valoare de 3044,70 lei la data încheierii contractului autentic de vânzare-cumpărare, iar diferența în valoare de 27402,30 lei, urmând a se achita în rate anuale, eșalonate pe o perioadă de 5 ani:

 5.480 lei pana la 30 decembrie 2014;

 5.480 lei pana la 30 noiembrie 2015;

 5.480 lei pana la 30 noiembrie 2016;

 5.480 lei pana la 30 noiembrie 2017;

 5.482,30 lei pana la 30 noiembrie 2018 . 

c) În cazul nerespectării termenelor de plată stabilite la pct. b), se vor percepe majorări de întârziere în procent de 2% din cuantumul obligaţiilor fiscale principale neachitate în termen, calculate pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate inclusiv.

d) Pentru ratele 2-5, cumpărătorul datorează o dobândă remuneratorie care va fi egală cu dobânda de referinţă a B.N.R. pentru perioada respectivă.

Art. 4 – Domnul Zamfir Vasile va fi notificat de către Compartimentul Patrimoniu din cadrul Primăriei Municipiului Slobozia, în termen de 15 zile de la data adoptării prezentei hotărâri, conform art. 123, alin. 4 din Legea nr. 215/2001 privind administraţia publică locală, cu modificările şi completările ulterioare.

Art. 5 – Cheltuielile ocazionate de încheierea contractului de vânzare-cumpărare vor fi suportate de către cumpărător.

Art. 6 – Se împuternicesc Primarul Municipiului Slobozia şi Directorul economic din cadrul Primăriei Municipiului Slobozia  să semneze contractul de vânzare-cumpărare la notar.


Art. 7 – Prezenta hotărâre va fi comunicată, prin grija Secretarului Municipiului Slobozia, Direcţiei Economice – Compartimentul Patrimoniu,  Direcţiei de Impozite şi Taxe Locale, respectiv domnului Zamfir Vasile,  în vederea aducerii la îndeplinire. 

